अगोरिया में दो पक्षों में लाठी-पत्थर चले
थानाक्षेत्र के अगोरिया गांव में सोमवार रात किसी बात को लेकर दो पक्ष आपस में भिड़ गए। बोलचाल झगड़ा लाटी भाटा जंग में बदल गया। दोनों पक्षों के सात जने चोटिल हो गए। सभी गंभीर घायलों को चित्तौड़गढ़ रैफर किया गया।
भदेसर थानाधिकारी दलपतसिंह ने बताया कि धीरजी का खेडा पंचायत के अगोरिया में राजपूत रेबारी जाति के लोगों के खेत पास पास में है। सोमवार रात नौ बजे दोनों पक्षों में पातीदार के पत्थर फेंकने की बात को लेकर बोलचाल हो गई। बात ही बात में दोनों पक्ष उलझ गए और गाली-गलोच के बाद परस्पर मारपीट हुई और लाठी-भाटा तक चल गए। इससे दोनों पक्षों के सात जनों को चोटें आई। जानकारी मिलने पर प्रशिक्षु थानाधिकारी औंकारसिंह मय जाब्ता पहुंचे। घायलों को पहले भदेसर सीएचसी लाया गया। चिकित्साधिकारी जितेंद्रसिंह राठौड़ के निर्देशन में नर्सिंग कर्मियों ने उपचार किया। झगड़े में 35 वर्षीय गणपत रेबारी पुत्र कालू, 60 वर्षीय कालू पुत्र संग्राम बग्गा रेबारी पुत्र उदा के अलावा 45 वर्षीय भीम सिंह पुत्र सोहन सिंह, 35 वर्षीय गोपालसिंह पुत्र रामसिंह, 35 वर्षीय कमला कंवर 40 वर्षीय सरदार सिंह घायल हो गए। गंभीर घायल हुए सभी सात जनों को जिला मुख्यालय के श्रीसांवलियाजी अस्पताल में रैफर कर दिया गया। पुलिस ने दोनों पक्षों की रिपोर्ट लेकर परस्पर प्रकरण दर्ज कर लिए।
भदेसर | आपसीझगड़े के बाद मारपीट में घायल हुआ एक व्यक्ति।
hin_Deva hin_Deva hin_Deva hin_Deva